cyanic-selkie/wikianc huggingface dataset:
Ráth Chairn
Shennaghys
Va'n Ghaeltacht shen bunnit 'sy vlein 1935 tra va shiaght lught thie as feed ass Conamara currit dys thalloo va goit ec Commishoon ny Thallooin ayns Coontae yn Vee. Kione jeh ny smooinaghtyn ashlingagh ayns coorseyn aavioghey ny Yernish rieau v'ayn, as Yernish Chonnaghtey myr çhengey ny mayrey oc. Va thie Commishoon, gowaltys daa acyr as feed, cabbyl, muc arkagh as bannooyn as greieyn bunneydagh eirinagh kiarit da dagh lught thie. Eddyr ny bleeantyn 1935 as 1937 va daaeed lughtyn thie aahoit dys Ráth Chairn, as y skeym shen stiurit liorish Máirtín Ó Cadhain. 'Sy clane, ren 443 feallee aahoiaghey dys Ráth Chairn y Vee. Agh, cha row caaghyn theayagh currit dys ny cummaltee noa, faagail magh y vunscoill - Scoil Uí Ghramhnaigh. Cha row staydys Gaeltacht oikoil currit er y valley beg derrey 1967, ansherbee, as eh lurg troddan liorish Craobh Cearta Sibhialta na Gaeltachta, Ráth Chairn ("Crouw Cair Theayagh ny Gaeltaght, Ráth Chairn"). 'Sy vlein 1973 va sheshaght cho-obbragh ("Comharchumann Ráth Chairn") currit er bun as ee freggyrtagh er son lhiasaghey as bishaghey y voayl. Veih'n traa shen haink er y voayl dy ve ny valley beg lesh agglish Chatoleagh, caaghyn spoyrt, shapp, thie lhionney, as laare-ynnyd theayagh.
Baile Átha Buí
Ta Baile Átha Buí (Athboy, Yernish son Balley Aah Buigh) ny valley beg eirinagh ayns Coontae yn Vee, Nerin. T'eh ny lhie er çheet ry-cheilley ny raaidyn N51 as R154. T'eh soit mygeayrt 19 km veih preeu-valley yn choontae, yn Ooive, faggys da'n joarey lesh Coontae yn Eearvee. Ta'n Ghaeltacht veg Ráth Cairn ny lhie er gerrey da'n valley.
Mona Douglas
She beeal-arrisheyr, screeudeyr, bard, as immeeaghtagh Manninagh va Constance Mona Douglas (18 Mean Fouyir 1898 – 8 Jerrey Fouyir 1987).
Aegid
Ta sleih ennagh gra dy row ee ruggit ec 49 Allerton Road, Much Woolton, Lerphoyll, Sostyn, as sleih elley gra dy row ee ruggit er y vaatey paggad Ellan Vannin er y vollagh keayin eddyr Mannin as Lerphoyll. By inneen ee lesh Frank Beardmore Douglas (c. 1864–1943), stiureyder shapp, as e ven heshee, Frances Mona Holmes (c. 1873–1953).
She paitçhey ynrickan v'ee, as er-yn-oyr dy row ee çhing 'syn aegid eck v'ee ynsit 'sy valley eck faggys da Laksaa. Cheau ee ny laaghyn seyrey paitçhey eck lesh e shenn ayr as e shenn voir ayns Mannin, raad ren ee goll feie ny çheerey, taggloo lesh ny fir as ny mraane va gobbraghey ayns ny magheryn as er y cheayn.
Ren Sophia Morrison (1859 - 1917) foaddey yn anaase eck 'sy veeal-arrish. Ren ee cur creeaght aynjee son dy screeu sheese ny skeealyn as ny h-arraneyn ren ee clashtyn. Ren Morrison lhiasaghey yn anaase ec Douglas ayns dagh red Celtiagh, as ren yn anaase shen tannaghtyn lhee feie yn theihll eck. Va çhaglym jeh ny daanyn eck fo'n ennym Manx Song and Maiden Song currit er clou 'sy vlein 1915 myr y chied jeh'n straih Little Books of Georgian Verse tra nagh row ee agh 16 bleeaney d'eash. Daa vlein ny lurg va ym-lioar elley currit magh eck fo'n ennym Mychurachan.
'Sy vlein 1917 v'ee lhiggit stiagh gys y trass oardyr jeh Gorsedd ny Bardyn ec yn eisteddfod doo ayns Kione Beih. Ren ee goll quail lesh ram screeudeyryn, scoillaryn, as politickeyryn cleaynoil, goaill stiagh W. B. Yeats, George William Russell (Æ), Maud Gonne, as T. E. Lawrence. By scrudeyr vanglane Manninagh y Chohaglym Celtiagh ee 'sy vlein 1921, as daa lioar as tree cloiaghyn dyn gur magh eck.
'Sy vlein 1925 ren ee arraghey gys Harlech, Gwynedd, raad ren ee gobbraghey myr scrudeyr da'n feelee A. P. Graves tra va'n hene-veashnys To Return to All That er ny screeu echey. Hug Graves cree j'ee son dy gholl gys Lunnin son e caaghyn as e taghyrtyn y lhiasaghey. Tra v'ee hoal, ren ee niartal e kianglaghyn lesh yn English Folk Dance Society ("Sheshaght Daunse Çheerey Hostyn"), raad v'ee co-screeu lesh A. G. Gilchrist. S'leayr dy ren ee cur da tree cuirraghyn magh (1924-26) liorish Gilchrist jeh earish-lioar ny sheshaght as ad currit da kiaull çheerey Vanninagh. Myrane lesh shen, ren ee co-obbraghey marish Arnold Foster er y chied phossan mastey tree possanyn d'oardee jeh arraneyn Manninagh.
Ayns Mannin
Ayns ny 1930yn hie Douglas er ash son beaghey ayns Mannin as ren ee gobbraghey 'sy Lioarlann Çheerey. Ren ee gobbraghey feie'n theihll eck, as ren ee gynsaghey arraneyn, daunseyn, skeealyn as shennaghys yn ellan dys ny deiney Manninagh aegey. Screeu ee daanyn as artyn da earish-lioaryn acadoil, myrane lesh screeu as leayrey cloiaghyn 'sy Ghaelg as 'sy Vaarle Vanninagh. Lurg dirree ee ass obbyr, ren ee gobbraghey myr earisheyr feie queig bleeaney as feed ny smoo. Ren ee cur magh daa noa-skeeal (Song of Mannin, 1976, as Rallying Song, 1981) as ad cur stiagh e credjueyn cultooragh, politickagh, as crauee. 'Sy vlein 1976 ren ee aavioghey "Yn Chruinnaght", feailley daunse, kiaull, as lettyraght Vannin.
Cha ren Douglas poosey rieau, agh va caarjys trome eddyr ee as Nikolai Giovannelli veih'n traa roish y Nah Chaggey Dowanagh derrey laa e vaaish ayns ny 1980yn leah. Ren ee cur ooashley ayns cabbalyn Saasilagh as ayns kialteenyn Catoleagh Raueagh, agh va cleayney mooar eck rish spyrrydys Creestee jeh'n çhenn agglish Cheltiagh. By chree jeh ny daanyn as prose ashlinagh eck spyrryd Vanannan as ‘y coheshaghtys gial’.
Ayns Bleeantyn Ny S'anmey
Va Aundyr Mannanan bronnit er Douglas 'sy vlein 1972, as 'sy vlein 1982 hooar ee MBE er son ny shirveishyn eck rish cultoor Vannin. Myrane lesh shen, va eaghtyraneyssyn y Chohaglym Celtiagh, as yn 'Eailley Ooilley-Cheltiaghys ayns Keeill Airney (1980) as by ee yn chied çhaghter Manninagh ayns Eisteddfod Ashoonagh Vretyn (1981). By phatroon Undinys Eiraght Vannin ee 'sy vlein 1986, as va olteynys y phreeu-oardyr ayns Gorsedd ny Bardyn bronnit urree 'sy vlein 1987. Va Reih Bleeaney Vanannan bronnit urree 'sy vlein 1988 lurg e baaish.
Baase
Tammylt giare roish Nollick 1986 huitt Douglas as ren ee brishey e cass, agh gyn y wooise da coyrle e caarjyn, cha ren ee arraghey veih'n thie ech ayns ny cruink. Ansherbee, kuse veg dy veeghyn ny yei v'ee lhiggit stiagh ayns Thie Lheihys Noble ayns Streng, Doolish, raad hooar ee baase er 8 Jerrey Fouyir 1987.
Yasmin Ingham
Bea leah
Va Ingham ruggit as troggit ayns Mannin raad va'n voir eck, Lesley, ny reireyder er ynnyd markiaght mooar enmyssit Kennaa. Ta Ingham er ny ghraa dy nee "on it" va ny chied focklyn eck as ee nuiddragh cabbyl e maayrey, Remy.
Baie Gdańsk
She baie ayns shiar yiass y Vooir Valtagh eh Baie Gdańsk ny Baie Danzig (Zatoka Gdańska; Gduńskô Hôwinga; Гданьская бухта, Gdan'skaja bukhta, as Danziger Bucht). Ta ennym y chaayr phurtagh Gdańsk 'sy Pholynn currit er.
Anhelina Kalinina
She leddogeyr keirdey Ookraanagh ee Anhelina Serhiyivna Kalinina (Ангеліна Сергіївна Калініна; ruggit er 7 Toshiaght Arree 1997). Ta Kalinina er ny chosney 15 enmyssyn singylyn as tree enmys dooblagh er yn ITF Women's World Tennis Tour. Er 27 Mean SoureeJune 2022, ren ee roshtyn 34 er ny rhenkyn dowanagh, y boayl s'yrjey eck ayns ny singylyn.
Baile a' Mhanaich
Ta Baile a' Mhanaich (Balivanich) ny valley beg er yn ellan Beinn na Faoghla ayns ny h-Ellanyn Heear magh veih coose heear ny h-Albey. T'eh ny h-ard-valley da Beinn na Faoghla as ny h-ellanyn sniessey Ooist y Twoaie, Ooist y Jiass as ram ellaneenyn beggey elley. 'Sy vlein 2001 va 443 cummaltee 'sy valley. Ta'n ennym, ta çhyndaait myr "Balley'n Vaynee" çheet er mannishter va bunnit ayn 'sy çheyoo eash as ta tholtanyn Teampull Chaluim Chille ry-akin çheu yiass veih'n valley beg.
Ta oikyn ynnydagh jeh'n choonseil ardjynagh (Comhairle nan Eilean Siar) ry-gheddyn ayns Baile a' Mhanaich myrane lesh oik postagh, thie lheihys, bunscoill, as kuse ennagh dy happyn as oastanyn beggey.
Amanda Righetti
She ben-aghteyr Americaanagh ee Amanda Righetti (ruggit er 4 Averil 1983). Ta enney urree son e paart myr Grace Van Pelt ayns The Mentalist, chammah as e paartyn ayns Friday the 13th, The O.C. as Colony.
Go, Dog. Go!
She lioar phaitçhey voish y vlein 1961 eh 'Go, Dog. Go!'. Va'n lioar screeuit as daahit ec P. D. Eastman. T'eh cur sheese er jasntyssyn as co-obbraghyn possan dy voddee feer raghidey ta gimman gleashtanyn as greieyn ymmyrkey elley as ad shirrey obbyr, cloie, as dean folliaghtagh jerrinagh: giense moddee.
Yn Eash Chloaie
Ta'n Eash Chloaie ny Eash ny Claghyn ny h-eash roie-hendeeagh y theihill. Ta'n ennym rere greieyn cloaie y sleih v'ayn, jeh clagh ghrillinagh erskyn ooilley. Va greieyn elley jeant jeh fuygh as craue.
Slystyn y Ghermaan
right|thumb|Caslys-çheerey ny slystyn 'sy Ghermaan. She slystyn baljagh ny slystyn buighey, as slystyn çheerey ny slystyn baney. Ta'n Ghermaan goll er rheynn magh ayns slystyn t'er enney 'sy Ghermaanish myr Landkreise (she Landkreis y lhieggan unnaneagh), shaghyn ny steatyn y Rhine Hwoaie-Westfalen as Schleswig-Holstein raad t'ad er enney myr Kreise (she Kreis y lhieggan unnaneagh).
T'ad cummal y cheim veanagh ayns gurneilys ynnydagh y çheer, eddyr ny steatyn (Länder) as ny reiltyssyn baljagh (Gemeinden). T'ad co-reggyrt rish unnidyn jeh'n 3-oo cheim jeh Nomenclature d'unités territoriales statistiques (NUTS 3).
Sorçhyn dy lystyn
Ta'n chooid smoo jeh ny slystyn nyn slystyn çheerey (Landkreise) as ta 295 jeu ayn. Dy cadjin, cha nel caayryn raad ta ny smoo na 100,000 cummaltee ayndaue nyn gooid jeh ny slystyn - t'ad stiurey currymyn y lyst lioroosyn hene, cosoylagh rish caayryn seyrey. She slystyn baljagh (Kreisfreie Städte / Stadtkreise) yn enmys ta currit orroosyn as ec y traa t'ayn ta 107 jeu ayn.
Monsters, Inc.
She scannane aittys scannane beisht Americaanagh voish y vlein 2001 ta bioghit lesh co-earrooder eh Monsters, Inc. (Monsters, Incorporated). Va'n scannane gientit ec Pixar Animation Studios er son Walt Disney Pictures. T'eh goaill stiagh gooyn John Goodman, Billy Crystal, Steve Buscemi, James Coburn, Mary Gibbs as Jennifer Tilly, as v'eh stiurit ec Pete Docter. Ta'n scannane geiyrt er daa veisht, James P. "Sulley" Sullivan foltagh as e charrey lieh-hooillagh Mike Wazowski, ta faillt ec y thie-grease bree Monsters, Inc., ta gientyn bree lurg aggle y chur er paitçhyn deiney. Ansherbee, ta seihll ny beishtyn credjal dy vel paitçhyn nieunagh as, erreish da caillin beg deiney skeetal stiagh 'sy thie-grease, lhisagh ee ve fillit dy valley roish my vel eh ro yeianagh.
Callisto (eayst)
She Callisto, ny Jupiter IV, y nah eayst smoo jeh Jupiter, lurg Ganymede. She Callisto y trass eayst smoo ayns Corys ny Greiney lurg Ganymede as Titan, eayst smoo Harn. Va Callisto feddynit magh ayns 1610 liorish Galileo Galilei. Lesh crantessen er 4,821 km, ta Callisto 99% cha mooar as y planaid Crean, ga nagh vel agh trass jeh'n ghlout echey. T'eh ny chiarroo eayst Ghalileagh rere foddeeaght voish Jupiter as craue raadeeoil cruinlagh er mysh 1,883,000 km echey. Neughollrish ny h-eaystyn Galileagh elley—Io, Europa, as Ganymede—cha nel eh ayns aavuilley cruinlagh as, rere shen, cha nel çhiow tidee er lheh ry-akin. Ta çhyndaa Callisto kianglt dy tidee rish y chruinlagh echey mygeayrt Jupiter as, rere shen, ta'n lieh-chruinney cheddin jeeaghyn dy beayn rish Jupiter. Rere shen, ta boal er eaghtyr Callisto raad Jupiter ry-akin jeeragh erskyn kione y vaghteyr. Cha nel magnaidosfeyr Jupiter cha breeoil er Callisto ny myr t'eh er ny fo-phlanaidyn sthie elley, kyndagh rish y chruinlagh ny s'odjey beggan çheumooie jeh ard-chryss goulraght t'ec Jupiter.
Er y chooid smoo, ta Callisto jeant ass creg as rioghyn ayns mooadyn corrym, lesh glooid er mysh 1.83 g/cm3, y ghlooid as yn ym-hayrn eaghtyragh s'inshley mastey eaystyn mooarey Jupiter. Ta co-vunstooghyn t'er ny ve cronnit dy spectroscoipagh er yn eaghtyr goaill stiagh rio ushtey, daa-ocseed charboan, silicaityn, as co-vunstooghyn orgaanagh. Ren scrutaght liorish y taagh spoar Galileo anchoodaghey dy oddagh cree silicait beg ve ec Callisto chammah as keayn fo-eaghtyragh jeh ushtey foddee eh ve 100 km fo eaghtyr yn eayst.
Ty Burrell
She cloieder as fer aitt Americaanagh eh Tyler Gerald Burrell (ruggit er 22 Luanistyn 1967). Ta enney share er Burrell son e phaart myr Phil Dunphy 'sy straih aittys Modern Family liorish ABC, raad ren eh cosney Aundyr Primetime Emmy son yn Aghteyr Co-hassooagh Share ayns Straih Aittys ayns 2011 as 2014 (ass hoght enmyssaghtyn lhiantagh) as queig Aundyryn y Screen Actors Guild: fer son Cloie Ard-yindyssagh liorish Aghteyr Firryn ayns Straih Aittys ayns 2013 as kiare aundyryn lhiantagh son Cloie Ard-yindyssagh liorish Fwirran ayns Straih Aittys va rheynnit magh liorish y wirran voish 2011 derrey 2014.
Ta Burrell er ny chloie shiartanse dy phaartyn ayns cloiaghyn Broadway lheid as Macbeth as ayns cloiaghyn elley nagh row er Broadway lheid as Burn This. T'eh er ny chloie paartyn mooarey ayns ny straihyn çhellveeish Out of Practice as Back to You. T'eh er ny chloie ayns scannaneyn lheid as Evolution, Black Hawk Down, Dawn of the Dead, Muppets Most Wanted, as myr Doc Samson ayns The Incredible Hulk. T'eh er ny chur e ghoo rish karacteyryn ayns ny scannaneyn bioghit Mr. Peabody & Sherman, Finding Dory, as Storks.
Dursley McLinden
She aghteyr Manninagh va Dursley James McLinden (29 Boaldyn 1965 – 7 Luanistyn 1995). Va'n coorse bea echey jeerit er y chooid smoo er yn ardan ayns Lunnin ayns cloiaghyn kiaullee lheid as The Phantom of the Opera, Gigi (Lyric Theatre, 1985) as Follies.
Callisto (eayst)
She eaghtyr Callisto yn eaghtyr shinney as smoo towlit ayns Corys ny Greiney. Ta'n eaghtyr echey slane coodit liorish tuill vuillee. Cha nel feanish ny cowraghyn ayn bentyn rish obbraghyn fo-eaghtyragh lheid as tectoanys plaityn ny vulcaanaghys, as, feeu, cha nel cowrey er bee ayn bentyn rish gastey creg-oaylleeagh as s'liklee cha daghyr eh; t'eh er credjal dy dirree yn eaghtyr magh myr t'eh fo cleayn buillaghyn. Ta ny h-ard-troyn eaghtyragh goaill stiagh strughtooryn yl-fainnagh, tuill vuillee jeh cummaghyn eigsoylagh, as driaghtyn as straihyn tuill vuillee (catenae) ta kianglt rish lhiargeeyn, dreeyminyn, as fooillee. Er scaailey beg, ta'n eaghtyr jeant seose jeh fooillee rioeeagh veggey er birr vuill ardey as ad cruinnit liorish coodagh dy stoo dorraghey injil. T'eh er credjal dy daink eh shen ass neealaghey ny cummaghyn thallooin beggey as ta'n eie shen geddyn feanish voish assaar tuill vuillee veggey as faare moylyn beggey ta coontit myr remladyn. Cha nel fys ain er eashyn ny cummaghyn thallooin, ansherbee.
Dursley McLinden
Chloie eh yn paart enmyssagh 'sy fillym Just Ask for Diamond (1988). Er y çhellveeish, chloie eh Sgt Mike Smith ayns 1988 'syn episode Remembrance of the Daleks jeh'n straih Doctor Who.
Bea aeg
Tra v'eh hoght bleeaney d'eash, ren McLinden e chied chloie ec Willaston School, tra chloie eh y ven heyr ayns Dick Whittington. Tra v'eh 16 bleeaney d'eash, daag eh e hie ayns Doolish as darree eh dys Peckham raad ren eh aarlaghey myr aghteyr ec Mountview Theatre School.
Baase
Haink çhingys er McLinden ayns 1988, as ayns 1990 hooar eh yn faaishnys-enn dy row VGYS-SGYF echey. Myr eiyrtys, ren eh troggal argid da West End Cares, y banglane theateragh jeh'n ghiastyllys SGYF Crusaid. Dreill yn aghteyr gobbraghey derrey shiartanse dy hiaghtinyn roish hooar eh baase as eh 30 bleeaney d'eash. Va'n baase echey currit sheese myr SGYF.
Ta'n drama SGYF [It's a Sin (straih hellveeish)|It's a Sin]] (2021) goaill stiagh moylley da McLinden raad ta'n ard-characteyr Ritchie Tozer (Olly Alexander) cloie ayns skeeal far-skeealagh jeh Doctor Who enmyssit Regression of the Daleks raad t'eh cloie yn karacteyr Trooper Linden. Ren screeudeyr It's A Sin, Russel T Davies, çheet quail McLinden trooid co-charrey.
Pete Postlethwaite
She aghteyr Sostynagh va Peter William Postlethwaite (7 Toshiaght Arree 1946 – 2 Jerrey Geuree 2011). Va enney share er myr aghteyr karacteyr.
Lurg paartyn beggey çhellveeish goaill stiagh The Professionals, haink e chied rah da trooid y fillym hene-veashnyssagh Goaldagh Distant Voices, Still Lives (1988). Va brishey magh echey ayns Hollywood tra ren eh cloie David ayns Alien 3 (1992) as va'n ard-ghoo echey shickyrit tra v'eh enmyssit son Aundyr Academy son yn Aghteyr Co-hassooagh Share son In the Name of the Father. Lurg y paart shen, chloie eh yn leighder dorraghey Mr. Kobayashi ayns The Usual Suspects as hie eh er oaie cloie ayns caghlaa sorçh dy filmyn.
Er y çhellveeish, chloie Postlethwaite Obadiah Hakeswill ayns Sharpe. Dooyrt y stiureyder Steven Spielberg dy nee eshyn "yn aghteyr share 'sy theihll" erreish da ren eh obbraghey lesh ayns Amistad (1997). V'eh jeant ny Offishear Oardyr yn Impiraght Ghoaldagh ayns rolley Onnoryn y Vlein Noa, 2004. Ny sloo na mee erreish da geddyn baase, v'eh enmyssit son Aundyr BAFTA son yn Aghteyr Share ayns Paart Co-hassooagh son e chloie ayns The Town (2010).
Crooin Hostyn
Ta Crooin Hostyn ny cochorp lomarcan. Ayns reamyn y Cho-unnaneys, as ny mooar-rheynnyn as steatyn oc, ta'n Chrooin cochorpaghey y reiltys er son y leigh, reiragh, slattyssagh, ny briwnagh. Haink rish ee 'sy Reeriaght Unnaneyssit dys eddyraghey y crooin chorpagh as cooid yn ashoon veih yn ard-ree as y chooid echeysyn. Skeayll yn eie da coloinyn Goaldagh, as t'eh ry-akin nish ayns ashoonyn neuchrogheydagh y Cho-unnaneys. Ta scansh eddyr Crooin Hostyn as Cliejeenyn ny Crooiney.
Skeeal (bann)
She bann kiaullee Manninagh eh Skeeal. Ta'n possan cloie arraneyn tradishoonagh as Gaelgagh son y chooid smoo as t'ad jannoo ymmyd jeh feddanyn mooarey, gitaryn as goo, as ny h-arranyn oc gleashaghey eddyr ny tree çhengaghyn Gaelgagh - Yernish, Gaelg Albinagh, as Gaelg. Ta daa JC skeaylt magh ec y vann - Long Story as Slipway. Va'n nah JC oc ry-chlashtyn ayns Feailley Eddyr-cheltiagh An Oriant 'sy vlein 2009.
Ta queig olteynyn 'sy vann:
Lilia Gildeeva
She earisheyr Rooshagh ee Lilia Faridovna Gildeeva (Лилия́ Фәри́т кызы Гилди́ева; ruggit er 14 Mean Souree 1976) ren obbraghey son y chlaare naight Segodnya lesh NTV voish 2006 derrey 2022. Ta enney mie urree son e spotçheraght er aer marish e co-obbree Alexey Pivovarov.
Va Gildeeva ruggit ayns Zǝy, Pobblaght y Tatarstaan. Ren ee studeyryssyn ayns Ollooscoill Steat Kazan as hoshee yn coorse bea eck myr earisheyr çhellveeish ayns Yar Çallı. Ayns Toshiaght Arree 2022 dirree ee ass NTV erreish j'ee yn Roosh y aagail son çheer elley kyndagh rish y ruegys Rooshagh er yn Ookraan.
Emily Ratajkowski
She craishteyder, aghteyr, as ughtar Americaanagh ee Emily O'Hara Ratajkowski (ruggit er 7 Mean Souree 1991). V'ee ruggit lesh paarantyn Americaanagh ayns Lunnin as v'ee troggit ayns San Diego. Hoshee ee cloie myr paitçhey ayns San Diego roish my dooar ee paart aa-filleydagh er y straih iCarly (2009-2010) liorish Nickelodeon. Va'n chied huarystal eck myr craishteyder er coodagh Mayrnt 2012 jeh'n earishlioar an-ghraagh treats!. Ren y tuarystal shen lhiggey rish e tuarystalyn ayns daa eeshan kiaullee: "Blurred Lines" liorish Robin Thicke as "Love Somebody" liorish Maroon 5.
She yn chied ard-phaart 'sy scannaneaght v'eck ny myr co-lhiabbagh karacteyr Ben Affleck 'sy scannane Gone Girl (2014). Ta'n obbyr scannaneaght eck goaill stiagh ny scannaneyn Entourage (2015), We Are Your Friends (2015), I Feel Pretty (2018) as Welcome Home (2018), chammah as y vyn-sraih The Spoils Before Dying (2015) as y straih skeealyn çhaglit Easy (2016). Ren ee tuarystalyn ayns Sports Illustrated Swimsuit Issue ayns 2014 as 2015 as ren ee e chied hooyl roievollagh keirdey myr craishteyder son Marc Jacobs ec Shiaghtin Fassan York Noa ayns 2015. T'ee er hooyl er ny roievollee ayns Shiaghtyn Fassan Phaarys son Miu Miu as Shiaghtyn Fassan Milano son Bottega Veneta, Dolce & Gabbana, as Versace.
Ree Adha
right|thumb|Ree Adha liorish [[Charles Ernest Butler, 1903]] right|thumb|Ree Adha ny Bretyn liorish [[Howard Pyle veih The Story of King Arthur and His Knights ("Skeeal Ree Adha as e Reejereeyn").]] She toshiagh Brythonagh veih'n 5oo as y 6oo eash eh Ree Adha ny Ree Artur (Brenin Arthur; Arthur Gernow; Roue Arzhur; Arthurus). Rere ny shennaghyssyn as ny far-skeealeraghtyn, ren eh stiurey cosney yn Vretyn noi ny ruegeyderyn Sacsonagh car y 6oo eash. Ta sonreeaghtyn skeeal Adha, er y chooid smoo, jeant ass beeal-arrish as ynlaghtyn lettyragh, as cha nel feanish hickyr ayn dy nee persoon shenndeeagh v'ayn. Ta cooylrey goan shenndeeagh mychione Adha çheet magh ass imraaghyn eigsoylagh, goaill stiagh Annales Cambriae, Historia Brittonum as screeunyn Gildas. Ta ennym Adha ry-akin chammah ayns imraaghyn feeleeagh lheid as Y Gododdin.
She persoonid feer scanshoil ayns ny far-skeealyn ta goll er enney myr Cooish ny Bretyn. Va Adha feayn-skeealeydagh lhiassit myr persoonid as sym vooar eddyr-ashoonagh echey lesh cooney ennoilid ny screeunyn Historia Regum Britanniae ("Shennaghys Reeaghyn ny Bretyn") veih'n 12oo eash liorish Geoffrey Mynwy. Ayns skeealyn as daanyn Bretnagh as Britaanagh ny shinney na obbyr Geoffrey Mynwy, ta Adha ry-akin myr fer caggee mooar ta cosney yn Vretyn noi noidyn dooinoil as neughooghyssagh, ny myr persoonid druaiaghtagh y veeal-arrish, kianglt keayrtyn rish y theihll elley Bretnagh, Annwn. Cha nel fys ayn quoid jeh obbyr Geoffrey va doltit veih imraaghyn elley, ny va crooit ec Geoffrey hene.
Ga dy vel cooishyn, taghyrtyn as persoonidyn ta ry-akin 'syn 'eayn-skeealleydaght Adhagh anchasley veih teks gys teks, as nagh vel un lhieggan canoanagh ayn, by eh lhieggan Geoffrey Mynwy bun ny skeeallyn haink magh ny s'anmee. Ren Geoffrey soilshaghey Adha magh myr ree yn Vretyn Vooar chur ny Sacsonee fo haart as chur impiraght er bun er y Vretyn, Nerin, yn Eeslynn, Norlynn as Goal. Shimmey tro as taghyrt ta coontit myr ayrnyn co-hymagh jeh skeeal Adha as bun oc ayns Historia liorish Geoffrey, goaill stiagh ayr Adha Uthr Bendragon, y druiaghtagh Myrddin (ny Merlin), ben heshee Adha Gwenhwyfar (ny Guinevere), y cliwe Caledfwlch (ny Excalibur), gientyn Adha ayns Tre war Venydh (ny Tintagel ny Dintagell), e chah jerrinagh noi Medrawd (ny Mordred) ec Camlan as e ynnyd fea jerrinagh ayns Innys Afallon (ny Avalon). Chur y screeudeyr Frangagh Chrétien de Troyes veih'n 12oo eash, chur Lawnslot (ny Lancelot) as y Grail Casherick stiagh 'sy skeeal, bun lesh shaanrey yn 'ar-skeealeraght Adhagh. Haink er y çhaanrey shen dy ve coontit myr straih vooar jeh'n lettyraght vean-eashagh. Ayns ny skeeallyn Frangagh shen, ta moir y skeeal ceaghley veih Ree Adha hene dys persoonidyn elley, lheid as Reejereeyn y Voayrd Cruinn. Hie yn lettyraght Adhagh er ny vishaghey car ny Mean-Eashyn. Hie ee ass, ansherbee, car ny h-eashyn ny lurg agh va aa-vioghey ayns eck 'sy 19oo eash. Ta'n skeeal beaghey 'sy 21oo eash 'sy lettyraght as ayns cochormyssyn son y theater, y scannaneeaght, y çhellveeish, caslys-skeeallyn, as yn ym-ysseraght elley.
Lara Gut-Behrami
She ratçheyder sheeal alpagh Elveeishagh ee Lara Gut-Behrami (ruggit myr Lara Gut; ruggit er 27 Averil 1991). T'ee cohirrey ayns dagh keird y çheeal agh she ny cruinnaghtyn bieauid sheese ny lhiargagh as super-G ny sur-cheirdyn eck. Chossyn ee boyn airhey ec Cloiaghyn Olympagh y Gheuree, 2022, ayns Beijing.
Ratatouille (scannane)
She scannane aittys Americaanagh voish y vlein 2007 ta bioghit lesh co-earrooder eh Ratatouille. Va'n scannane gientit liorish Pixar Animation Studios as skeaylit magh liorish Walt Disney Pictures. Y hoghtoo scannane liorish Pixar, v'eh screeuit as stiurit ec Brad Bird, hie stiagh ayns ynnyd Jan Pinkava ayns 2005, as gientit ec Brad Lewis, voish smooinaght vunneydagh voish Bird, Pinkava as Jim Capobianco. Ta enmys y scannane çheet er y lhongey Frangagh ratatouille, ta goll er ny chiarail ec jerrey yn scannane chammah as er dooie yn ard-characteyr - roddan ("rat" 'sy Vaarle). Ta skeeal y scannane bunnit ayns Paarys as t'eh geiyrt er roddan enmyssit Remy, as brann echey ve ny ard-choagyrey. T'eh geearree eh y yannoo liorish crooaght cochaarjys marish guilley trustyr thie bee.
Ta'n scannane goaill stiagh gooyn Patton Oswalt myr Remy, roddan antrapoamorfagh as anaase echey 'sy choagyraght; Lou Romano myr Alfredo Linguini, guilley aeg trustyr ta jannoo caarjys rish Remy; Ian Holm myr Skinner, ard-choagyrey thie bee Auguste Gusteau; Janeane Garofalo myr Colette Tatou, rôtisseur ec thie bee Gusteau as yn ynrican ben-choagyrey; Peter O'Toole myr Anton Ego, cremmeyder thie bee; Brian Dennehy myr Django, ayr Remy; Peter Sohn myr Émile, braar shinney Remy; as Brad Garrett myr Auguste Gusteau, coagyrey hooar baase er gherrid.
Ceanannas, Coontae yn Vee
Ta Ceanannas ny Ceanannas Mór (Kells) ny valley ayns Coontae yn Vee, Nerin. Ta'n balley ny lhie er yn N3, 16 km sheear hwoaie veih'n Ooive as 65 km veih Divlyn.
Over the Hedge (scannane)
She scannane aittys Americaanagh voish y vlein 2006 ta bioghit lesh co-earrooder eh Over the Hedge. Va'n scannane gientit liorish DreamWorks Animation as bunnit er y scheim aitt fo'n ennym cheddin liorish Michael Fry as T. Lewis. Va'n scannane stiurit ec Tim Johnson as Karey Kirkpatrick voish scaa-chloie liorish Len Blum, Lorne Cameron, David Hoselton, as Kirkpatrick, as t'eh goaill stiagh gooyn Bruce Willis, Garry Shandling, Steve Carell, William Shatner, Wanda Sykes, Avril Lavigne as Nick Nolte.
Baie yn Chashtal
Ta Baie yn Chashtal (Bàgh a' Chaisteil, Castlebay) ny valley beg as ny balley smoo er Ellan Varraie ayns ny h-Ellanyn Heear, Nalbin. T'eh ny hoie er coose yiass yn ellan as t'eh jeeaghyn magh er baie 'sy Cheayn Sheear.
Keeill
Va'n cheeill Chatoleagh ayns Baie yn Chashtal, "Keeill y Ven Seyr Rollage ny Marrey", troggit 'sy vlein 1886 er crongan ta jeeaghyn harrish çheshvean y valley. Va'n cummey j'ee kiaddit ec seyrnagh ass yn Oban, G. Woulfe Brennan, myrane lesh thie ny s'odjey sheese y chrongan da'n taggyrt. Ta uinnag ghaait ta taishbyney yn Crossey ry-akin er gaabyl twoaie ny killey, as ta ny gaabylyn jiass taishbyney Y Ven Seyr Rollage ny Marrey. Ta'n glonney ghaait çheet ass ny 1950yn leah.
Troarag
She fuilleeaght losserey er ny reih ec deiney er son troyn yn-eiraghtagh ee troarag. T'ee ry-scarrey voish arraghyssyn elley er bun troyn jalloo-oaylleeagh, fyshoaylleeagh, killagagh, bea-chemmigagh a.r.e.
Leicestershire
She coontae reiragh as jesh-chliaghtagh thalloonit ayns Mean-çheerey Hiar Hostyn eh Leicestershire. T'eh soit ayns mean ny çheerey. T'eh çhemmit liorish Derbyshire da'n çheear hwoaie, Nottinghamshire da'n twoaie, Lincolnshire da'n çhiar hwoaie, Rutland da'n çhiar, Northamptonshire da'n çhiar yiass, Warwickshire da'n çheear yiass, as Staffordshire da'n çheear.
Ta shey slystyn ec y choontae neuvoirvaljagh: Leicestershire Heear Hwoaie, Charnwood, Melton, Hinckley as Bosworth, Blaby, Oadby as Wigston, as Harborough. Ta caayr Leicester hene ny lught-reill unnaneagh neuchrogheydagh, agh t'ee goit stiagh 'sy choontae jesh-chliaghtagh. She Leicester eh y preeu-valley tradishoonagh, agh she Glenfield eh ard-oik reiragh jeianagh y choontae.
Bea neuhallooinagh
right|thumb|Ta [[Kepler (saagh spoar)|Fodreayrtan Spoar Kepler shirrey planaidyn neughrianagh.]] right|thumb|[[Oardagh Fodreayrtanyn Allen ta geaishtagh er son cowraghyn neuhallooinagh foddee dy vel nyn gowraghyn jeh'n inçhynaght neuhallooinagh.]] right|thumb|She sampleyr jeh [[Siyn spoar robotagh|ronsaghey magh robotagh Chorys ny Greiney eh rouailtagh Curiosity ta ronsaghey magh Mart.]] Ta bea neuhallooinagh ny bea quaagh çheet er bea sheinyssagh foddee vel ayn magh ass y Dowan as nagh vel bun thallooinagh echey. Foddee dy vees cummey prokaryoteagh oc er y chooid sloo, dys cummaghyn inçhynagh ny, foddee, tastagh, as ad jargal ard-veenidyn y hroggal, goaill stiagh ard-veenidyn foddey ny smoo lhiassit na'n dooieaght. Ta cormid Drake smooinaghtyn mychione beays y vea tastagh 'sy tuinney. Ta sheanse y vea neuhallooinagh ayns dagh cummey goll er enney myr bea-oaylleeaght rollageagh, magher yl-cheirdagh ta ronsaghey ny coryn oyragh as ny taghyrtyn tuittymagh ta lhiggey da irree magh, rheynn magh, as gientyn bea 'sy tuinney.
Cabbash chraplit
She troarag Brassica oleracea 'sy phossan troaragagh Capitata ee cabbash chraplit. She ''Brassica oleracea poss. capitata arr. sabauda L.'' yn ennym formoil eck. Ta duillagyn glassey craplit yn-ee eck, as ad ayns kione skeaylt.
Madagascar (scannane)
She scannane aittys Americaanagh voish y vlein 2005 ta bioghit lesh co-earrooder eh Madagascar. Va'n scannane gientit liorish DreamWorks Animation as rheynnit ec DreamWorks Pictures. Va'n scannane stiurit ec Eric Darnell as Tom McGrath as screeuit ec Mark Burton, Billy Frolick, Darnell, as McGrath. Ta'n scannane goaill stiagh gooyn Ben Stiller, Chris Rock, David Schwimmer, Jada Pinkett Smith, Sacha Baron Cohen, Cedric the Entertainer, as Andy Richter. Ta'n scannane geiyrt er possan beiyn voish Garey Baagh Central Park ren feddyn adsyn hene er ellyn Madagascar.
William Cubbon
She lioarlannee, screeudeyr shennaghys, vea-skeealeyder as immeeaghtagh Manninagh va William Cubbon (28 Boaldyn 1865 - 1 Jerrey Geuree 1955 ). Rug eh ayns Croit y Caley, Rosien. She mac lesh James Cubbon v'eh, aa-ard-varrinagh voish Purt le Moirrey. Hoshee eh yn aght beaghee echey myr prindeys prentyr. Haink er dy ve ny reireyder as ny reagheyder shallidagh er y phabyr Isle of Man Examiner. Ny s'anmey 'sy vlein 1900, haink er dy ve ny cho-hellooder er y Manx Sun derrey haink eh ry-cheilley lesh yn Isle of Man Times ayns 1906. 'Sy vlein 1912 v'eh pointit myr Lioarlannee Corpagh Ghoolish. Chur eh yn cummey "roshtynaght foshlit" stiagh 'sy lioarlann son eeasaght lioaryn mastey lhiassaghyn elley. Hoshee eh yn Oik Faillee fo currym y Reiltys 'sy vlein 1917 as v'eh pointit myr reireyder er yn oik shen. Ayns 1922 v'eh pointit myr Scrudeyr as Lioarlannee er Thie Tashtee Vannin, as 'sy vlein 1932 v'eh jeant meoir er y thie tashtee. She reagheyder va Cubbon er y chied haglym son dy chur er bun sheshaght noa da'n Ghailck as beggan ny lurg v'eh reiht myr Eaghtyrane er y çheshaght noa shen - yn Çheshaght Ghailckagh. Myrane lesh yn obbyr echey er son y Ghailck, ren eh gobbraghey lesh Sheshaght Tushtey Najoor as Shenndaght Ellan Vannin, sheshaght er ny row eh ny Eaghtyrane myrgeddin. Ren eh cur magh ram lioaryn as obbraghyn goaill stiagh Book of Manx Poetry (1913), Manx Christian Names (1923), A Bibliographical Account of the Literature of the Isle of Man (1933), as Island Heritage (1952).
Hadera
She caayr ayns slyst Haifa, Israel, eh Hadera (, Ḥadera; الخضيرة‎, al-Ḫuḍayrah). T'eh ny hoie mysh 45 km veih ny caayryn Haifa as Tel Aviv. Ta'n caayr sheeyney magh er feie 7 km er Strah Lystagh Veanvooiragh Israel. Ta ny smoo na 82,000 deiney cummal 'sy chaayr as she arreyderyn stiagh ren arraghey stiagh gys Israel lurg y vlein 1990 veih'n Eetoip as yn Unnaneys Soveidjagh er lheh y chooid smoo jeh cummaltee y chaayr.
Va Hadera currit er bun 'sy vlein 1891 myr balley coloinagh eirinagh ec olteynyn y phossan Seionagh Hovevei Zion veih'n Litaan as y Latvey. 'Sy vlein 1948 v'eh ny voayl ardjynagh as 11,800 deiney cummal ayn. Hooar y chaayr staydys caayragh 'sy vlein 1952. Ta'n chaayr 53 km2 er eaghtyr.
Baljyn as caayryn lannoonit
Ta Hadera goll er lannooney rish:
Emma Stone
She aghteyr Americaanagh ee Emily Jean Stone (ruggit er 6 Sauin 1988), ta goll er enney dy keirdagh myr Emma Stone. T'ee er ny gheddyn ram accolaidyn, goaill stiagh Aundyr Academy, BAFTA, as Aundyr Golden Globe. Ayns 2017, she ish va'n ben-aghteyr smoo eeckit er y theihll as v'ee enmyssit ec yn earishlioar Time myr nane jeh ny 100 deiney smoo cummaghtagh 'sy dowan.
Va Stone ruggit as troggit ayns Scottsdale, Arizona, as hoshee ee cloie tra v'ee ny paitçhey ayns gientyn theateragh yn obbyr The Wind in the Willows ayns 2000. Tra v'ee ny jeigeyr, darree ee dys Los Angeles as ren ee e toshiaght çhellveeish ayns In Search of the New Partridge Family (2004), claare rieughagh nagh row jeant echey agh un episode neu-chreckit. Lurg paartyn çhellveeish beggey, chloie ee ayns scannaneyn aittys jeigeyr, lheid as Superbad (2007), Zombieland (2009), as Easy A (2010). Son y scannane jerrinagh, chossyn ee enmyssaght son Aundyr Golden Globe son y Ven-aghteyr Share. Lurg y vrishey-magh shen, va paartyn co-hassooagh eck 'syn aittys romansagh Crazy, Stupid, Love (2011) as 'sy drama shennearish The Help (2011), as hooar ee enney ny s'lhea myr Gwen Stacy 'sy scannane far-feniagh The Amazing Spider-Man (2012) as y scannane eiyrtyssagh ayns 2014.
Ayns 2014, chloie Stone deyrsnagh druggey slaanit 'sy doo-aittys Birdman, chossyn j'ee enmyssaght son Aundyr Academy son y Ven-aghteyr Co-hassooagh Share, as ren ee e toshiaght er Broadway myr Sally Bowles ayns aavioghey yn obbyr chiaullee Cabaret. Chossyn ee Aundyr Academy son y Ven-aghteyr Share son e paart myr aghteyr yeearree 'sy scannane kiaullee romansagh La La Land (2016). Hooar ee e trass enmyssaght son Aundyr Academy son e paart myr Abigail Masham 'sy drama aittys shenndeeagh The Favourite (2018). Lurg paart toshee 'sy vyn-straih doo-aittys Maniac (2018) liorish Netflix, ren ee injillaghey e lught obbyr, cloie 'sy scannane eiyrtyssagh Zombieland: Double Tap (2019) as 'syn aittys kimmeeys Cruella (2021).
Ta Stone poost rish y screeudeyr as yn aghteyr Dave McCary, as ta neen eck lesh.
Ceboidea
She apag 'sy far-chynney Ceboidea eh apag y Teihill Noa. Shoh ny queig kynneeyn dy 'ar-gheiney ta ry-akin ayns America Yiass as America Veanagh. She far-chynney ynrican er mayrn y pharva-oardagh Platyrrhini, as dy cadjin ta "Platyrrhini" çheet er ny h-apagyn shoh.
Troyn
Ta apagyn ny Shenn Seihill beg: She Marmaseen Druaie y dooie sloo, 14-16km er lhiurid voish kione dys boyn, mysh 120 dys 190g er trimmid; she Brachyteles arachnoides y dooie smoo, mysh 55-70km er lhiurid, as wheesh as 15kg er trimmid. T'ad geddyr-scarrey ad veih Cercopithecidae er bun y stroin oc, as tuill stronney lhiasragh echey. Ta fammanyn yn-ghreimmee oc myrgeddin, anchasley rish fammanyn neughreimmee ny Cercopithecidae.
Cha nel shilley tree-chromaidagh ec Ceboidea firrinagh, er lhimmey jeh agapyn yllagh 'sy ghenus Alouatta. Ta shilley daah ayns Ceboidea croghey er un ghien er y chroymasoom X dys jannoo daahghyn nod freggyragh da sollys tonn veanagh as liauyr. Ta daahghyn elley freggyragh da sollys tonn ghiare. Myr shen, ta jargaght scarrey daa-hroagh ec fir as ec mraane homozygous (shilley daa-chroamatagh). Ta daa allele ny gienntag cheddin ec mraane heterozygous as foddee ad jannoo daahghyn ta freggyragh da daa horçh dy hollys tonn veanagh-liauyr, chammah's sollys tonn yiare. Myr shen, ta eddyr-scarrey tree-hroagh yn-yannoo oc (shilley tree-chroamatagh).
Ta anchaslys elley ayn bentyn rish ny feeacklyn. Ta daa 'eeackle lieh-chooylloo yeig ec Ceboidea, cosoylit rish hoght ec Cercopithecidae. Myr shen, ta formley feeacklagh oc. She apagyn 'sy chynney Atelidae ad ny far-gheiney ynrickan as famman yn-ghreimmee oc. Anchasley rish sleih as apagyn ny Shenn Seihill, cha nel ordaag hoil noi oc er lhimmey jeh Cebidae ennagh. .
Providence, Ellan Rhode
Hie Providence er bun ayns 1636 ec Roger Williams, ny eebyrtagh credjue voish Coloin Baie Massachusetts. Denmys eh yn ard er son "God's merciful Providence" (Ard-chiarailys myghinagh Yee) hoilshee magh kemmyrk dasyn as da ny h-eiyrtyssee echey, er lesh. Hynskylee Providence dy leah, as v'ee mie er enney er son cliejeenys as obbyr argid. Ta hoght thieyn lheihys as shiaght ynnydyn ollooscoillaght aynjee, as ta'n chaayr croghey er çhynskyl shirveishagh son y chooid smoo.
Stephanie Hirst
She çhebbeyder radio as çhellveeish Sostynagh ee Stephanie Hirst. T'ee er çhebbal Hit40UK as y claare anjeealagh laaoil Hirsty's Daily Dose er Capital Yorkshire.
Baneag vooar
She foillycan 'sy chynney Pieridae ee baneag vooar (Pieris brassicae). T'ee ry-akin er feie ny h-Oarpey as yn Affrick, as 'syn Aishey cho foddey as ny Himalayaghyn.
Jalloo-oaylleeaght
Ta skianyn baney oc, as birr ghoo er ny skianyn hoshee. Ta daa phonk doo er skianyn hoshee ny mraane. Ta'n çheu s'inshley oc bane-ghlass, as cur keiltnys orroo tra t'ad nyn soie. Ta reaish skian mysh 6cm oc.
Ta'n phraddag buigh-ghlass, as ta linnaghyn buighey as spuit ghooey orroo. T'ad taaley stoo meevlasstal dys cur grayn er cragheyderyn, agh ta connspee headaneagh myr Apanteles glomeratus ad y varroo. Ta'n chryslid hene buigh-ghlass as spuit ghooey urree, as t'ad ceau y geurey myr cryslid.
T'ad broo oohyn buighey er lossreeyn Brassica, as myr shen t'ad noidyn eirinagh.
Yn Austrail Heear
She steat Austrailagh ee yn Austrail Heear (Western Australia). T'ee coodaghey yn trass heear jeh mooar-rheynn ny h-Austrail. T'ee çhemmit liorish y Cheayn Injinagh da'n twoaie as da'n sheear, liorish Baie Mooar ny h-Austrail as y Cheayn Injinagh da'n jiass, liorish Thalloo yn Twoaie da'n shiar hwoaie, as liorish yn Austrail Yiass da'n shiar yiass. Ta'n Austrail Heear ny steat smoo 'syn Austrail rere eaghtyr as ta 2.2 villioon deiney cummal 'sy steat lesh 85% jeu cummal 'sy cherrin heear yiass.
She Perth y preeu-valley.
Rolley ny h-olteynyn ayns Halley Foaynoo AVN
Ta Halley Foaynoo AVN (Adult Video News) cur ammys dauesyn er son yn obbyr oc 'sy çhynskyl pornograafagh voish y vlein 1995. Ta ny h-olteynyn t'er lhiggey stiagh 'sy halley foaynoo er n'yanoo "cohoyrtyssyn mooarey 'sy çhynskyl pornograafagh" as dy vel "10 bleeaney er y chooid sloo oc 'sy çhynskyl" roish my vel ad smooinit son yndughtaghey.
Ta shiartanse dy vanglaneyn ayn ayns Halley Foaynoo AVN
Olteynyn
Enmyn as bleeantyn lhiggey stiagh ny h-olteynyn.
Shavei Tzion
She moshav shitufi ayns twoaie Israel eh Shavei Tzion ("[Adsyn ren] çheet er ash gys Seion"). T'eh soit eddyr Acre as Nahariya as t'eh 2 km2 er eaghtyr. T'eh goll fo stiurey Choonseil Ardjynagh Mateh Asher. 'Sy vlein 2011 va 942 ghooinney cummal ayn.
Va'n balley beg currit er bun er 13 Averil 1938 myr cooid jeh'n skeym cummaltys toor as sonnagh. Ren ny bunneyderyn, arreyderyn stiagh veih Rexingen y Ghermaan, çheet gys Israel car y Wheiggoo Aliyah.
Ta mooinjerys caarjoil eddyr Shavei Tzion as y chaayr Ghermaanagh, Stuttgart.
Rolley baljyn as caayryn lannoonit 'sy Vritaan
Shoh rolley baljyn as caayryn 'sy Vritaan ta lannoonit rish buill as boodeeyssyn elley as y chooid smoo jeu soit çheumooie jeh'n Vritaan. Er y chooid smoo, ta'n çheshaght shen, dy mooar tra ta'n co-obbraghey jeant dy h-oikoil ec lught-reill yn unnid ynnydagh, goll er enney myr "lannooney baljyn", agh ta enmyssyn elley ayn lheid as "baljyn commagh" ny "shuyr-chaayryn".
Alba Rojo Cama
She jallooder Meksicagh va Alba Teresa Rojo Cama (28 Averil 1961 – 16 Luanistyn 2016) va mie er enney er son e obbraghyn ellynoil towse-oaylleeagh.
Bea
Va Rojo ruggit er 28 April 1961 ayns Caayr Veksico. She 'neen lesh yn ellyneyr Vicente Rojo Almazán (1932–2021) as e ven heshee, y reagheyder Alba Cama de Rojo (1937–2003), y daa jeu ass Barcelona dy bunneydagh as nyn gemmyrkee ayns Meksico voish Caggey Theayagh y Spaainey. Lurg yn ard-scoill eck ec Colegio Madrid ayns Caayr Veksico, ren ee studeyryssyn er y vaddaght ec Ollooscoill Hene-reiltagh Ashoonagh Veksico voish 1981 derrey 1986, as lurg shen ren ee obbraghey lesh yn ollooscoill myr insheyder sheanse roish my ren ee jeeraghey er y jallooderys ayns ny 1980yn jeianagh.
Hooar ee baase er 16 Luanistyn 2016 lurg çhingys tree bleeaney lesh y changhyr.
Obbraghyn
Ta ny h-obbraghyn eck goaill stiagh: Chammah's shen, chur ee magh feaillere ta mestey fotografyn jeh ny h-obbraghyn eck rish doolaneyn maddaghtoil.
Awin Rosien
Ta Awin Rosien (Silver Burn) ny h-awin ayns jiass Vannin. Ta'n awin goaill toshiaght faggys da Baarool Jiass as roie jiass dys Balley Chashtal raad t'eh çheet ry cheilley lesh Mooir Vannin. Er y vollagh dys y vooir ta'n awin shaghey Balley Keeill Varkysh as goll trooid Balley Sallagh, raad dy vel ee goll fo Droghad ny Maynaghyn, as eisht stiagh ayns Balley Chashtal.
Marie Sneve Martinussen
She politickeyr Norlynnagh ee Marie Sneve Martinussen (ruggit er 30 Nollick 1985).
Talpiot
She nabooys ayns Jerusalem hiar yiass, Israel, eh Talpiot (, "tooranyn" ny "troggit dy mie"). V'eh bunnit 'sy vlein 1922 ec kioneraadee Heionagh. Ta enney mooar er y nabooys er-yn-oyr dy ren Eliezer Ben-Yehuda, ayr yn Ewnish noa-emshyragh, troggal thie ayn, agh hooar eh baase roish creaghney yn troggalys echey.
Marie Sneve Martinussen
V'ee reiht da'n Storting voish y rheynn-reihys Akershus son y lhing 2021–2025, er lieh y Phartee Jiarg.
Dirree Martinussen magh ass Ollooscoill Oslo myr tarmaynagh.
Steornavaie
Ta Steornavaie (Steòrnabhagh, Stornoway) ny valley as ny chochorp er Ellan Lioas ayns ny h-Ellanyn Heear, Nalbin.
Ta'n balley goaill stiagh 9,000 cummaltee ass ny 26,370 deiney ta cummal er feie ny h-Ellanyn Heear. Ta skeerey theayagh Steornavaie goaill stiagh baljyn beggey ennagh ry laue, as ta 12,000 cummaltee cummal ayn. Ta Steornavaie ny purt hrome-chooishagh as t'ee ny balley smoo scanshoil as ny balley reiragh jeh ny h-Ellanyn Heear. Ta kione-cherroo Chomhairle nan Eilean Siar ("Coonseil ny h-Ellanyn Heear") soit aynjee myrane lesh ram bunneeaghtyn ynsee, spoyrt as ym-ysseraght
Catarrhini
She parva-oardagh Phrimates eh Catarrhini, fer jeh daa vyn-oardagh Himiiformes. T'eh goaill stiagh Cercopithecoidea (apagyn ny Shenn Seihill) as Hominoidea (far-chynney ny h-apeyn).
Ta catarrhini (stroin cheyll) çheet er ny tuill stronney keylley cour y laare oc. My ta fammanyn oc, cha nel ad yn-ghreimmee. Ta formley feeacklagh oc.
T'ad laaoil. T'ad daa-vorfagh son y chooid smoo, as cha nel ad piyral. T'ad cummal ayns possan dy cadjin. T'ad dooghyssagh da'n Affrick as yn Aishey.
Hatikvah
She Hatikvah ny HaTikvah ( haTiqṿah, "y Jerkallys") arrane ashoonagh Israel. Va ny focklyn jeshit veih focklyn daan va screeuit ec Naphtali Herz Imber, feelee Ewagh veih Złoczów, queiggey yn Ghaleesh, ayns Impiraght yn Austeyr as yn Ungaar. Va'n chied draght jeh'n daan screeuit ec Imber 'sy vlein 1877 tra v'eh tannaghtyn myr oast marish schoillar Ewagh ayns Iași 'sy Romaan. Ta cooish yn arrane aahoilshaghey jerkallys ny h-Ewnyn çheet er ash gys Eretz Israel as eh y aaruggyr as y chur er ash myr ashoon seyr.
Lippe
She slyst, ny Kreis 'sy Ghermaanish, ayns shiar hwoaie y Rhine Hwoaie-Westfalen 'sy Ghermaan eh Lippe. 'Syn ard Detmold, t'eh çhemmit liorish ny slystyn Herford, Minden-Lübbecke, Höxter, Paderborn, Gütersloh, as y clyst heyr Bielefeld. Ry-cheilley, t'ad myr y cheddin as yn ard Ostwestfalen-Lippe.
Ta ennym ny Çhiarnyn ass Prinsaght Lippe currit er y lyst. By steat eh çheusthie jeh'n Impiraght Romanagh Vannee, as ren eh freyll staydys steat derrey yn vlein 1947 tra haink er dy ve ny lyst 'sy Rhine Hwoaie-Westfalen.
Çheer-oaylleeaght
Ta slyst Lippe coodaghey yn chooid hwoaieagh Cheyll Teutoberg ta goaill stiagh y boayl 'syrjey 'sy lyst, Köterberg (496 m), ta ny hoie faggys da Lügde. Ta'n boayl s'inshley ry-gheddyn er yn awin Weser (45.5 m). She yn awin Werre y phreeu-awin.
Caayryn as baljaghtyn
Ta Lippe goaill stiagh jeih caayryn as shey baljaghtyn (Gemeinden). Shoh heese ny caayryn as ny baljaghtyn, goaill stiagh earroo yn phobble t'ayndaue (kiart er 31 Nollick 2011):
Caayryn
Baljaghtyn
Aqwa
Ta Aqwa ny Sukhumi (Аҟәа, Aqwa; სოხუმი, Sokhumi; Сухум ny Сухуми, Sukhum ny Sukhumi) ny preeu-valley er Abkhazia, ard fo arganeys er coose ny Mooir Doo t'er enney ec y Roosh, y Veneswaaley, y Nickeraag, as Naaroo myr steat neuchroghagh, as t'er enney ec dagh steat elley jeh'n AU myr pobblaght hene-reiltagh çheusthie jeh'n Çhorshey.
Awin Voaldyn
Ta Awin Voaldyn (Baldwin River) ny crouw-awin jeh chooid yn Awin Ghlass. T'ee mygeayrt 6.5 km er lhiurid. Ta moir yn awin ny lhie mygeayrt 2.5 km çheu yiass veih Sniaul faggys da Beinn y Phott as t'ee çheet ry-cheilley lesh y Ghlass mygeayrt 4 km çheu heear hwoaie veih Doolish.
Yn Chruinnaght
She feailley cultooragh Manninagh ee Yn Chruinnaght ta kelloorey kiaull, çhengey as cultoor Vannin, myrane lesh ny kianglaghyn eddyr Mannin as ny h-ashoonyn Celtiagh elley.
Va roie-haghter yn Chruinnaght currit er bun 'sy vlein 1924 myr Cruinnaght Vanninagh Ashoonagh. By heiltynys ec William Cubbon, y chied stiureyder er Thie Tashtee Vannin as Tashteyder Onnoragh yn Çheshaght Ghailckagh as Heshaght Vanninagh y Theihll (SVT).
Ta claareeyn veih ny feaillaghyn lheah gra dy vel "Yn Cruinnaght [sic] Vanninagh Ashoonagh goll fo currym Heshaght Vanninagh y Theihll as y Çheshaght Ghailckagh ayns cooinaghtyn da'n Feelee Ashoonagh mooar as son dy 'reayll y smooinaght ashoonagh". By chur sheese er yn feelee Thomas Edward Brown (1830-1897) eh "yn Feelee Ashoonagh mooar" ren screeu daanyn, goaill stiagh rane-skeealyn liauyrey 'sy Vaarle Vanninagh (lesh focklyn ennagh jeh'n Ghaelg ny mast'oc) as ad er nyn gur magh ec Macmillan.
By reayrtys ec Mona Douglas Yn Chruinnaght y aavioghey myr feailley ashoonagh Vannin ny lurg. Ren aavioghey cultooragh ayns ny 1960yn jeianagh aavioghey 'sy Ghaelg, myrane lesh aavioghey 'sy chiaull tradishoonagh, as 'sy daunse Manninagh er lheh. Ren Douglas cur enney er yn aght dy voddagh Yn Chruinnaght cloie paart myr cree son immeeaghtyn cultooragh as myr mod son dy chur ny smoo enney 'sy chultoor tradishoonagh ayns Mannin.
'Sy vlein 1977 ren Douglas reaghey Feailley Vanninagh Rhumsaa. Haghyr eh er Jerdein er y 1d laa Mean Fouyir marish co-obbraghey lesh yn reagheydys Ellynyn ny Gael. Va cowrey noa-emshyragh Yn Chruinnaght ry-akin er coodagh, as çheu sthie, jeh'n chlaare. Ec jerrey yn chlaare va fogrey ayn mychione aavioghey Yn Chruinnaght ayns Rhumsaa ayns Luanistyn-Mean Fouyir 1978, as dy "nee feailley Eddyr-Cheltiagh queig-laa dy beagh ayn". Haghyr eh eddyr y 21d as y 25oo laa Luanistyn 1978.
Ayns notey 'sy chlaare screeu Douglas 'sy vlein 1979 dy row yn reaghey goll er chur er ny reagheyderyn yn feailley y chuirrey ayns Rhumsaa, er-yn-oyr nagh row feailley scanshoil mooar ec y valley neughollrish ny baljyn elley er yn ellan, as er-yn-oyr dy row Rhumsaa, gollrish Purt ny h-Inshey, myr nane jeh ny h-ynnydyn da'n aavioghey ashoonagh.
Ga nagh row 'sy Chruinnaght Vanninagh Ashoonagh agh feailley v'er kelloorey yn cultoor Manninagh, ren Douglas cur Yn Chruinnaght er bun 'sy chummey noa-emshyragh myr feailley eddyr-Cheltiagh, as va caa currit da commee ny shey h-ashoonyn veih Mannin, Nalbin, yn Vritaan, Nerin, Bretyn as y Chorn. Hooar yn Chruinnaght enney oikoil veih An tOireachtas (Nerin), Gorsedd y Beirdd as Yr Eisteddfod Genedlaethol (Bretyn), as Am Mòd (Nalbin).
Yn Austrail Yiass
She steat Austrailagh ee yn Austrail Yiass (South Australia). T'ee ny soie ayns jiass meanagh ny çheerey. T'ee ny kiaroo ard smoo mastey steatyn as thallooyn ny h-Austrail as ee 983,482 km2 er eaghtyr. Ta'n Austrail Yiass çhemmit liorish yn Austrail Heear da'n sheear, liorish Thalloo yn Twoaie da'n twoaie, liorish Queensland da'n shiar hwoaie, liorish Bretyn Yiass Noa da'n shiar, liorish Victoria da'n shiar yiass, as liorish Baie Mooar ny h-Austrail as y Cheayn Injinagh da'n jiass. She Adelaide y preeu-valley as y balley smoo 'sy steat.
Corys co-ordnaidyn çheer-oaylleeagh
thumb|440px|Caslys-çheerey ny Cruinney taishbyney linnaghyn [[dowan-lheead (cochruinnagh) as dowan-lhiurid (pontreilagh), farhilgane Eckert VI; lhieggan mooar (pdf, 3.12MB)]] Ta corys co-ordnaidyn çheer-oaylleeagh ny chorys dy cho-ordnaidyn ta lhiggey da dagh boayl er y Chruinney dy ve enmyssit liorish possan dy earrooyn. Dy mennick, ta ny h-earrooyn reiht er yn aght dy vel un earroo shassoo er son ynnyd pontreilagh, as dy vel daa ny tree earrooyn shassoo son ynnyd cochruinnagh. She dowan-lhiurid, dowan-lheead, as yrjid eelipsoydagh ny fir s'cadjiney jeh ny co-ordnaidyn.
Portmeirion
She balley beg turryssagh ayns Gwynedd, Bretyn Hwoaie eh Portmeirion. V'eh kiaddit as troggit ec y Reejerey Clough Williams-Ellis eddyr 1925 and 1978, as t'eh fo stiurey treisht ghiastyllagh jiu. T'eh mie er enney myr The Village ayns claare çhellveeish Ghoaldagh ny 1960yn The Prisoner. T'eh 'sy voodeeys Penrhyndeudraeth, daa veeilley çheu hiar-yiass Phorthmadog as meeilley jeh stashoon traenagh Minffordd.
V'eh fo Williams-Ellis taishbyney dy nod oo troggal ayns ardjyn aalin gyn jeeylley yn aalid oc. Va shenn steat 'syn ynnyd, Aber Iâ (Aber Rio), ass ny 1850yn. Shen y thie oast as tree bwaaneyn ("White Horses", "Mermaid" as "The Salutation") t'ayn jiu. Chred Williams-Ellis dy row yn ennym çheet er "Beeal Riojit", as chaghlaa eh eh dys Portmeirion: "Port dys cowraghey dy row eh er y clyst, Meirion er son Merionydd" (y coontae v'eh ayn ec y traa shen).